ร้านทิดอ้วนปลาทู ร้านอาหารสไตล์บ้าน ๆ มีอาหารทะเลสด ๆ จากท่าเรือหาดวอนนภา บางแสนและโดดเด่นด้วยเมนูอาหารที่ทำจากปลาทู หลากหลายเมนู

การเดินทาง
มาจากตลาดหนองมน ผ่านปั๊ม ปตท.หนองมน เจอไฟแดง เลี้ยวขวา ลงมาทางถนนเนตรดี วิ่งมาทางหาดวอน ผ่านป้อม ม.บูรพา เจอ 3 แยก เลี้ยวซ้าย ร้านอยู่ขวามือ มีที่จอดรถกว้างขวาง

เมนูอาหารที่สั่ง
: ปลาทูต้มมะนาว
ปลาทูสดและตัวใหญ่ เนื้อแน่นและมันมาก น้ำต้มรสจัดจ้าน เปรี้ยว และอร่อยมาก ๆ เมนูนี้แนะนำควรสั่ง
: ปลาทูทอด
เนื้อปลาสด เนื้อแน่น เมนูง่าย ๆ แต่อร่อย
: ไข่เจียวปู
เนื้อปูหวาน ๆ เจียวมาเนื้อฟู อร่อย
: ผัดวุ้นเส้นทะเลใส่กระเทียมดอง
เนื้อกุ้ง หมึก เนื้อสด เด้งมาก รสชาติกลมกล่อม

รสชาติอาหาร ทำเหมือนแม่ที่บ้านทำเลย โดยเฉพาะ 
ปลาทูที่เป็นพระเอก เนื้อสด อร่อยมาก คนชอบกินปลาไม่ควรพลาดค่ะ